**ԿՐԹՈՒԹՅԱՆ ԳԻՏՈՒԹՅԱՆ ՍՊՈՐՏԻ ԵՎ ՄՇԱԿՈՒՅԹԻ ՆԱԽԱՐԱՐՈՒԹՅՈՒՆ**

**«ԱՇՏԱՐԱԿԻՆՈՐԱՅՐ ՍԻՍԱԿՅԱՆԻ ԱՆՎԱՆ ԹԻՎ 5 ԱՎԱԳ ԴՊՐՈՑ» ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

**ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**ՀԱՅՈՑ ԼԵԶՈՒ ԵՎ ԳՐԱԿԱՆՈՒԹՅՈՒՆ**

**ՀԵՏԱԶՈՏԱԿԱՆ ԱՇԽԱՏԱՆՔ**

**ԹԵՄԱ՝ «ՓՈԽԱԴՐՈՒԹՅԱՆ ՏԵՍԱԿՆԵՐԸ,ՊԼԱՆԱՎՈՐՄԱՆ ԵՎ ԱՆՑԿԱՑՄԱՆ ՍԿԶԲՈՒՆՔՆԵՐԸ»**

**ՈՒՍՈՒՑԻՉ՝ ԱՐՓԻԿ ԱՎԵՏԻՍՅԱՆ**

**ՂԵԿԱՎԱՐ՝ ԿԱՐԻՆԵ ՎԱՀԱՆՅԱՆ**

Պատրաստ է պաշտպանության

**ԱՇՏԱՐԱԿ 2021**

**ԲՈՎԱՆԴԱԿՈՒԹՅՈՒՆ**

Ներածություն---------------------------------------------------------------------------------------3

Փոխադրությունն իբրև գրավոր խոսքի տեսակ--------------------------------------6

Եզրակացություն-------------------------------------------------------------------------28

Օգտագործված գրականության ցանկ---------------------------------------------------29

**ՆԵՐԱԾՈՒԹՅՈՒՆ**

Փոխադրությունը մայրենիի ուսուցման համակարգում կարևորագույն միավոր է, որն օգնում է դպրոցականների կապակցված խոսքի, ուշադրության և մտածո­ղության զարգացմանը, հարստացնում է աշակերտների խոսքը։ Այն պայմանա­վորված է սովորողների խոսքի առանձնահատկություններով, մտածողության տեսակ­ներով և մայրենիի առարկայական ծրագրի պահանջներով. ուսուցումը նպատակաուղղված է աշակերտի լեզվամտածողության և տրամաբանության հիմքերի, ուսումնառության և աշխատանքային հմտությունների ձևավորմանը:

Դեռևս նախադպրոցական տարիքում երեխաները ազատ, անկաշկանդ արտա­հայ­տում են իրենց մտքերը, անգամ համարձակ դատողություններ են անում ու գնահա­տում միջավայրում տեղի ունեցող դեպքերն ու երևույթները: Սակայն աստիճանաբար այդ դատողությունները կարող են խամրել, եթե մայրենիի դասերի ժամանակ չկարևոր­վեն ինքնուրույն խոսք կառուցելու, ինքնատիպ մտածողության և դրանց համար անհրաժեշտ բառապաշար «հավաքելու» աշխատանքները: Դպրոցի խնդիրն է օգնել երեխային՝ ճիշտ ձևակերպելու գրավոր և բանավոր խոսքը, արտահայտելու հույ­զերը, զգացմունքները ու հաղորդակցվելու՝ իր մտքերը հանձնելով թղթին՝ որպես կա­պակցված գրավոր խոսք:

Հետազոտության ընթացքում նկատել ենք, որ մայրենիի դասաժամերին տարաբնույթ աշխատանքների միջոցով ուսուցիչները ձգտում են համա­կողմանիորեն զարգացնել դպրոցականի թե՛ գրավոր, թե՛ բանավոր կապակց­ված խոսք ձևավորելու և զարգացնելու կարողությունն ու հմտությունը, սակայն փոխա­դրություններ այդքան էլ հաճախ չեն հանձնարարվում, և հիմնականում դժվարություն է առաջանում աշակերտների համար գրավորի այս տեսակը գրելը, ինչը կարող է պայմա­նավորված լինել տարբեր հանգամանքներո

**Հետազոտության թեմայի արդիականությունը**

Թեմայի արդիականությունը պայմանավորված է հանրակրթական դպրոցում փոխադրության տեսակների կիրառման անհրաժեշտությամբ: Գրավոր խոսքի այդ տեսակին համապատասխան մակարդակով չտիրապետելը որոշակիորեն կխոչընդոտի ուսումնական բնականոն գործունեությունն առհասարակ: Համաշ­խար­հային փոփոխությունների պայմաններում կրթության գլխավոր խնդիրներից է գրավոր խոսքի մակարդակի բարձրացումը, ինչը անհրաժեշտ է սկսել տարրական դպրոցից: Գաղտնիք չէ, որ գրելն ու կարդալը կրթության հիմնական ունակություններն են, որոնց միջոցով իրականացվում է երեխայի ուսումնառության ողջ գործընթացը:

**Հետազոտության նպատակը**

Աշխատանքի նպատակըփոխադրության տեսակների կիրառու­թյան արդյունավետության ուսումնասիրումն է և դրանց տեսակների ներգործության և ազդեցության ստուգումը սովորողների խոսքի զարգացման գործում։

**Հետազոտության խնդիրներ։** Հետազոտության նպատակին հասնելու համար մեր առջև դրել ենք հետևյալ խնդիրները.

* Ուսումնասիրել հիմնախնդրի վերաբերյալ մեթոդական գրականություն և դիտարկել նրանցում արծարծված հիմնական մոտեցումները:
* Հետազոտական աշխատանքի հիմնախնդրի տեսանկյունից դիտարկել մայրենիի չափորոշիչն ու առարկայական ծրագիրը, ինչպես նաև դասագրքերը։
* Դասալսումներ իրականացնել գործընկերների մոտ, իրականացնել փորձարարական դասեր, վերլուծել արդյունքները։

**Հետազոտության նորույթը:**

Հաշվի առնելով հետազոտության արդյունքները և առկա խնդիրները՝ մշակել և ներկայացնել ենք փոխադրությունների միջոցով դպրոցականների կապակցված խոսքի զարգացման արդյունավետությանը նպաստող մեթոդական ցուցումներ:

* **Հետազոտության տեսական նշանակությունը:** Ուսումնասիրվել է փոխադրության տեսակները, դրանց կիրառման հնարավորությունները տարրական դպրոցում սովորողների կապակցված խոսքի զարգացման տեսանկյունից։ Մշակել ենք մեթոդական ցուցումներ։

**Փոխադրությունն իբրև գրավոր խոսքի տեսակ**

Փոխադրությունները սովորողների խոսքի զարգացման հրաշալի միջոց են։ Գրա­վոր­ների այս տեսակը հարստացնում է աշակերտների խոսքը, զարգացնում է նրանց մտածողությունը և ուշադրությունը։ Որպեսզի փոխադրություն գրելու գործընթացը զար­գացնի սովորողների՝ կապակցված խոսք կառուցելու և այն գրի առնելու կարողու­թյուն­ները և ոչ թե դառնա ունկնդրածի մեխանիկական վերարտադրություն, փոխադրության համար ընտրված նյութի գաղափարը՝ հիմնական միտքը, աշակերտը պետք է հասկանա, զգա դեպքերի տրամաբանական կապերը և «իր բառերով» վերարտադրի։

Պետք է ձգտել, որ աշակերտը բնագրի որոշ բառեր, արտահայտություններ, մտքեր վերարտադրի՝ հարազատ մնալով հեղինակի ոճին և լեզվին։ Բնագրի շուրջ տարվող մե­թո­դապես ճիշտ աշխատանքի միջոցով դրանք կդառնան աշակերտներինը՝ ապահո­վելով ինքնուրույնություն, սերմանելով ստեղծագործական գործունեության տարրեր։ Փոխա­դրություն գրելիս կարևորելով երեխաների ստեղծագործական միտքը և վերլուծա­կան մտա­ծողությունը, այնուամենայնիվ, աշակերտները պետք է գործածեն այն բառերը, արտահայտությունները, որոնք տրված են խոսքի նմուշում և հանդիպում են առաջին անգամ, որպեսզի պահպանեն ստեղծագործության իմաստային առանձնահատկություն­ները, և նրանց խոսքը հարստանա դրանցով:

Փոխադրություն գրելիս հիմնական դժվարությունը ընկալած բովանդակությանը լեզվական այլ տեսք տալը, միևնույն միտքը այլ ձևով արտահայտելն է։ Հայտնի է, որ աշակերտը կապակցված նյութի բովանդակությունն ավելի հեշտ է ընկալում, քան լեզվա­կան ձևերը, որոնք նույնությամբ հիշել չի կարող, ուստի հարկադրված է միևնույն միտքը իր բառերով և լեզվամտածողությամբ արտահայտել, որի մեջ դրսևորվում է աշակերտի ինքնուրույնությունը։

Փոխադրության համար ընտրված բնագրերն աշակերտներին հասկանալի ու հե­տաքրքրական, պարզ ու հեշտ ընկալվող պատմվածքներ պետք է լինեն՝ թեմատիկայի տեսա­կետից ծանոթ։ Աշակերտներին անծանոթ թեմաների շուրջ չի կարելի փոխադրու­թյուն տալ, որովհետև երկար ու մանրամասն բացատրությունները կարող են նրանց ուշա­դրությունը շեղել հիմնական նյութից։ Սակայն թեմային ծանոթ լինելու այս պահան­ջից չի կարելի եզրակացնել, թե փոխադրության համար կարելի է ընտրել դասագրքից վերցրած կամ դասարանում արդեն մշակված նյութերը, որոնք ոչ մի նոր բան չեն տալիս երեխային, չեն նպաստում լեզվի և մտածողության զարգացմանը։

Փոխադրության համար սովորաբար առաջադրվում են պատմողական բնույթի նյութեր, որոնցում հաջորդաբար զարգանում է մեկ գործողու­թյուն։ Սակայն սխալ կլինի հրաժարվել այնպիսի բնագրերից, որոնք նկարագրական բնույ­թի են։ Աշակերտներին առօրյա փորձից ծանոթ կենդանիների, առարկաների ու երևույթների նկարագրությունը հեշտությամբ ընկալվում և նույնքան հեշտությամբ էլ վերարտադրվում է։ Փոխադրության բնագրերը շատ ծավալուն ու երկարաշունչ չպետք է լինեն, որովհետև նման նյութերն աշակերտների վրա ուժեղ տպավորություն չեն թող­նում, ուստի վերարտադրելիս նրանք շատ բան բաց են թողնոմ և խառնում են դեպքերի հաջորդականությունը։

Առանձին դեպքերում փոխադրության բնագրերում կարող են ներառվել ուղղա­գրա­կան այս կամ այն կանոնին վերաբերող բառեր՝ դրանց ուղղագրության յուրացումն ամրապնդելու, աշակերտի ակտիվ բառապաշարի մեջ մտցնելու նպատակով։[[1]](#footnote-1)

**Փոխադրության դասը կարող է ունենալ հետևյալ հիմնական բաղադրամասերը․**

1. Նախապատրաստական աշխատանք կամ համառոտ զրույց
2. Բնագրի ընթերցում ուսուցչի կամ աշակերտի կողմից
3. Զրույց ընթերցած բնագրի բովանդակության շուրջ
4. Փոխադրության պլանի կազմում կամ պատրաստի պլանի առաջադրում
5. Բառային կամ ուղղագրական աշխատանք
6. Բնագրի բովանդակության բանավոր վերարտադրում կամ կրկնաընթերցում
7. Ֆիզկուլտ դադար
8. Գրածի ինքնաստուգում
9. Աշխատանքի հավաքում

**Նախապատրաստական աշխատանք կամ համառոտ զրույց**

Նախապատրաստական զրույցի նպատակը բնագրի բովանդակության ու լեզվական կողմի ճիշտ ընկալման ապահովումն է։ Եթե բնագիրը թեմատիկայի տեսակետից չի առնչվում ընթերցանությունից երեխաների անցածին, էքսկուրսիային կամ գործնական պարապմունքներին, աշակերտների համար այն դյուրընկալ դարձնելու համար անհրա­ժեշտ է նախապատրաստական զրույց անցկացնել։ Իսկ եթե նյութը թեմատիկայի տես­ան­կյունից դժվարություն չի ներկայացնում, և առանց զրույցի էլ աշակերտները կարող են այն հեշտությամբ ընկալել, զրույցի կարիք չկա։

**Բնագրի ընթերցում**

Փոխադրության բնագիրը կարդում է ուսուցիչը՝ հանգիստ, դանդաղ, տրամաբա­նա­կան դադարների և շեշտերի ճիշտ պահպանումով, պարզ ու հստակ արտասանու­թ­յամբ, որպեսզի աշակերտները յուրաքանչյուր բառ ու նախադասություն ճիշտ լսեն ու հասկա­նան, ըմբռնեն ամբողջ բովանդակությունը։ Եթե ուսուցիչը ցանկանում է աշա­կերտների մեջ ինքնուրույնորեն կարդացածից փոխադրելու կարողություն մշակել, հանձ­նարարում է աշակերտներին լուռ կարդալ բնագիրը, ապա այն բարձրաձայն ընթեցում է ինքը։[[2]](#footnote-2)

**Զրույց կարդացածի շուրջ**

Բնագրի բովանդակության ընկալումն ստուգելու և ճշտելու համար ընթերցումից հետո անհրաժեշտ է կարդացածի շուրջ զրույց անցկացնել։ Դրա համար ուսուցիչը պետք է ընտրի մի քանի ընդհանուր հարցեր (ո՞ւմ կամ ինչի՞ մասին է կարդացածը, որտե՞ղ է կատարվել այդ դեպքը, ե՞րբ է կատարվել, ի՞նչ իմացան աշակերտները նկարագրած առարկայի կամ երևույթի մասին) և, դրանք առաջադրելով աշակերտներին, ակտիվ զրույց կազմակերպի նյութի շուրջ։ Եթե բնագիրը առանձին բովանդակություն չունի, զրույ­ցի համար շատ հարցեր տալու հարկ չկա։ Առհասարակ պետք է խուսափել ավե­լորդ մանրամասնություններից, որոնք կարող են ցրել աշակերտի ուշադրությունը։

**Փոխադրության պլանի կազմում**

Սկզբում պլանը պետք է կազմել միայն հարցերով, իսկ հետո կարելի է օգտա­գոր­ծել նաև պատմողական և անվանական նախադասություններով կազմված պլաններ, որոնք համեմատաբար ավելի բարդ են։ Պլան կազմելու համար ամենից առաջ անհրա­ժեշտ է կարդացած նյութը բաժանել ամբողջական մասերի և դրանք մաս առ մաս վեր­լու­ծելուց հետո վերնագրել։ Ընդ որում, նյութի առանձին մասերի վերնագրերն առաջարկում են աշակերտները, և դասարանում անհրաժեշտ քննարկման ենթարկելուց հետո դրան­ցից հաջողվածները ընտրվում և գրվում են գրատախտակին, որպես պլանի առանձին կետեր։ Պլան կազմելու աշխատանքին կարելի է անցնել բնագիրն ընթերցելուց հետո միայն, երբ բնագիրը ծանոթ է աշակերտներին։

**Բառային աշխատանք**

Յուրաքանչյուր ինքնուրույն գրավոր աշխատանքի ժամանակ բառապաշարի մշակ­ման ուղղությամբ որոշակի աշխատանք է անհրաժեշտ կատարել։ Ուսուցիչը պետք է ընտրի փոխադրության առանձին մասերին կամ ամբողջ բնագրին վերաբերող բառեր, բառակապակցություններ և գրելով գրատախտակին՝ հանձնարարի դրանք անպայման օգտագործել փոխադրության մեջ՝ նպատակ ունենալով այդ բառերն աշակերտների ակ­տիվ բառապաշարի մեջ մտցնել։

Գրատախտակին գրված բառերը, եթե նույնիսկ աշակերտը դրանք չի էլ օգտագոր­ծում, որոշոկի ազդեցություն են թողնում աշակերտի վրա և մտքում տպավորվում, ուստի պետք է հետևել, որ դրանք նյութի բանավոր վերարտադրման ժամանակ անպայման օգտագործվեն, որպեսզի ուսուցիչը համոզվի, որ աշակերտները կարող են դրանք տեղին և ճիշտ օգտագործել։ Փոխադրության համար ընտրված ամեն մի բնագրում էլ կարող են հանդիպել բառեր ու բառակապակցություններ, որոնց ուղղագրությունն աշակերտները դեռևս չեն անցել։ Դրանք պետք է գրել գրատախտակին, որպեսզի աշակերտներն օգտագործեն։ Ուղղագրական աշխատանքը փոխադրության դասի ամենահիմնական բաղա­դրամասերից մեկն է, այն երբեք աչքաթող չպետք է անել։

**Բնագրի բանավոր վերարտադրում կամ կրկնաընթերցում**

Բնագրի բանավոր վերարտադրումը և կրկնաընթերցումը դպրոցում հավասա­րա­պես գործադրվում են՝ նայած նյութի դժվարությանը և աշակերտների զարգացման մա­կար­դակին։ Փոխադրության պլանը կազմելուց և անհրաժեշտ բառային աշխատանք տա­նելուց հետո, ըստ կազմված կամ առաջադրված պլանի, նախ մաս առ մաս, ապա ամբող­ջովին վերարտադրվում է բնագրի բովանդակությունը։ Սակայն հնարավորության դեպ­քում երբեմն պետք է խուսափել բնագրի բանավոր վերարտադրումից և աշակերտներին դնել այնպիսի պայմաններում, որ նրանք հակադրված լինեն ինքնուրույն մտածել։ Այս դեպքում աշակերտներին կողմնորոշելու համար կարելի է անցկացնել բնագրի կրկնա­ընթերցում և թողնել, որ գրավոր փոխադրությունը գրեն միանգամայն ինքնուրույն կեր­պով։ Այս երկու ձևերից յուրաքանչյուրի գործադրման ժամանակ ուսուցիչը պետք է ելնի իր դասարանի և նյութի ընձեռած հնարավորություններից։ [[3]](#footnote-3)

**Բնագրի գրավոր վերարտադրում**

Առաջին դասարանում այդ աշխատանքը պետք է կատարել ըստ պլանի առանձին կետերի, այսինքն՝ հերթականությամբ վերհիշել տալ յուրաքանչյուր կետի մասին դասա­րանում ասվածը և հանձնարարել այն գրել։ Իսկ 2-րդ, 3-րդ և 4-րդ , 5րդ, 6-րդ դասարաններում աշա­կերտներին կարելի է թողնել, որ ամբողջ բնագիրը միանգամից գրի առնեն։ Գրելիս ուսուցիչը առանձին դեպքերում պետք է օգնի աշակերտներին նախադասությունները ձևակերպելու, բառերի ճիշտ ընտրություն կատարելու, ինչպես նաև ուղղագրության հարցում։

**Ֆիզկուլտ դադար**

Աշխատանքը գրելուց հետո որոշակի դադար պետք է տալ, որպեսզի երեխաները հանգստանան և կարողանան թարմ ուժերով ձեռնամուխ լինել իրենց գրածի ստուգմանը։ Այդ դադարն ավելի արդյունավետ դարձնելու համար կարելի է ֆիզիկական վարժութ­յուն­ներ կատարել։

**Գրածի ինքնաստուգում**

Յուրաքանչյուր աշխատանք կատարելուց հետո ուսուցիչը աշակերտներին պետք է հանձնարարի 1-2 անգամ լուռ կարդալ և ստուգել իրենց գրածը։ Այդ ինքնաստուգման ժամանակ աշակերտները կարող են օգտվել ուղղագրական բառարաններից ու բառա­տետ­րերից։

**Տետրերի հավաքում**

Ինքնաստուգումն ավարտելուց հետո աշակերտները հավաքում են տետրերը և հանձնում ուսուցչին։

**Փոխադրության ստուգում**

Ինչպես փոխադրության ստուգման**,** այնպես էլ դասարանական վերլուծության ժամանակ անհրաժեշտ ուշադրություն պետք է դարձնել հետևյալ հարցերի վրա․

* Փոխադրությունն արդյոք համապատասխանում է առաջադրված նյութի բովան­դա­կությանը։
* Բովանդակությունը լրի՞վ է արտադրված, թե՞ կան աղավաղումներ ու բաղթողում­ներ։
* Ինչպե՞ս է կատարված առանձին բառերի, արտահայտությունների ու լեզվական այլ ձևերի ընտրությունն ու օգտագործումը։
* Ինչպիսի՞ն է աշխատանքի ձևավորումը։[[4]](#footnote-4)

Սովորաբար կիրառվում են փոխադրության հետև­յալ տեսակները՝

1․բնագրին հարազատ կամ մանրամասն,

2․ համառոտ,

3․ ընտրովի,

4․ ստեղծագործաբար[[5]](#footnote-5):

թ) Գրավոր աշխատանքների հանձնում:

1․**Բնագրին հարազատ կամ մանրամասն փոխադրությունը** հանձնարարելի է բոլոր դասարաններում։ ցածր դասարանում կարելի է գրել մի քանի նախադասու­թ­յունից կազմված փոքրիկ բնագրեր՝ դրանց ծավալն ու բովանդակությունը մինչև տարե­վերջ աստիճանաբար բարդացնելով: Օրինակ՝ ինչպես առաջին, այնպես էլ մյուս դասա­րան­ներում փոխադրությանը նախապատրաստվելիս պիտի տրվեն կողմնորոշիչ հար­ցա­շար և հենակետային բառեր ու բառակապակցություններ, այս ամենը վերաբերում է բանավոր փոխադրությանը։

Միջին դասարաններում փոխադրության շուրջ աշխատանքն աստի­ճա­­նա­բար բարդանում է, որովհետև նախատեսվում են համեմատաբար ընդարձակ բնա­գրեր, որոնք շարահյուսական, կառուցվածքային իմաստով աշաերտներին անծանոթ են։ Միջին դասարանում փոխադրության հարցաշարը աշակերտներն իրենք պիտի կազմեն ուսուցչի օգնությամբ։ մեծանում է փոխադրության համար ընտրված բնագրի ծավալը։ Համեմատաբար շատանում են կերպարները, դեպքերը, բար­դանում է դրանց տրամաբանությունը, հիմնական միտքը, գաղափարը և այլն։

* Բնագրի ընթերցում ուսուցչի կողմից աշակերտների համար (երկու անգամ):
* Զրույց կամ հարցազրույց փոխադրվող բնագրի բովանդակության շուրջ:
* Անծանոթ և ուղղագրական տեսանկյունից բարդություն ներկայացնող բառերի բա­ցատրություն և գրառում:
* Հարցաշարի կազմում բոլոր աշակերտների մասնակցությամբ:
* Բնագրի շարադրում ըստ հարցաշարի:
* Նյութի գրավոր փոխադրում:
* Ինքնաստուգում:
* Գրավորների հանձնում։

2․**Համառոտ փոխադրությունը** համեմատաբար բարդ է, այդ պատաճառով այն ուսուցանվում և անցկացվում է միայն բարձր դասարաններում։ Մեթոդական շղթան այս­պիսին է՝

* Բնագրի ընթեցում (երկու անգամ):
* Խմբային հարցազրույցի միջոցով ստեղծագործության հիմնական դեպքերի դի­տար­կում:
* Փոխադրվող նյութի բառապաշարի ուսումնասիրում:
* Հարցաշարի կազմում աշակերտների ակտիվ մասնակցությամբ:
* 1-2 դրվագի համառոտ պատմում:
* Հարցաշարի կետերին համապատասխան ողջ բնագրի համառոտ պատմում:
* Բնագրի ինքնուրույն համառոտ պատմում և գրառում:
* Ինքնաստուգում:
* Գրավորների հանձնում:

Միջին դասարաններում ավելի ծավալուն է դառնում։ Այստեղ հիմականում աշխատանքը հենվում է աշակերտների ինքնուրույնության վրա: Սակայն ունենք մեկ կարևոր հանգամանք. համառոտ փոխադրելիս հաճախ գեղարվեստական բնագիրն աղքատանում է՝ վերածվելով պարզապես փաստերի թվարկության։ Այդ երևույ­թը կանխելու համար աշակերտներին պիտի սովորեցնել ոչ թե բաց թողնել պատահա­կան, իրենց կարծիքով ավելորդ հատվածները, այլ ընդարձակ արտահայտված հեղինա­կային միտքը հակիրճ ներկայացնել։

3**․ Ընտրովի փոխադրության** ուսուցման մեթոդիկան նման է ընդարձակ և համա­ռոտ փոխադրություններին, սակայն փոխադրության այս տեսակը գրելիս երեխաները վերարտադրում են ստեղծագործության միայն մեկ հատվածը․ ընտրությունը կատա­րում է կա՛մ աշակերտը, կա՛մ ուսուցիչն է հանձնարարում ունկնդրել և վերարտադրել միայն իր հանձնարարած հատվածները կամ հատվածը՝ ոչ միայն ընդարձակ, այլև ստեղ­­ծագործաբար, վերլուծելով, դատողություններ անելով։ Ընտրովի փոխադրությունը կապող օղակ է փոխադրության և շարադրության միջև։ Այն իրականացվում է միայն միջին դասարաններում, երբ աշակերտներն ունեն բնագրի շուրջ աշխատելու որոշակի կարողություններ, կարող են բացահայտել թեման, կռահել հիմնական միտքը, դատո­ղություններ անել, հասկանալ ենթատեքստը և այլն։»[[6]](#footnote-6)

Ըստ Ջ․ Գյուլամիրյանի՝ հաշվի առնելով դպրոցականների մտածողու­թ­յան ինքնատիպությունը, խորհուրդ է տրվում փոխադրությունն այնպես անցկացնել, որ այն ընկալվի ոչ միայն լսողական, այլև տեսողական ճանապարհով։ Այդ նպատակով առա­ջարկվում է բնագիրը բաժանել բոլոր երեխաներին կամ ընտրել այնպիսի գրքից, որն ունեն բոլոր երեխաները, այդ թվում դասագրքից։ Աշխատանքի ընթացքում միևնուն բնագրի վրա երեխաները աշխատում են ինքնուրույն. գործողությունների հաջորդակա­նությունը հիշելու համար նշումներ են անում, ընտրում են հեղինակային բառերը և այլն։ Այսպիսի աշխատանքը հնարավորություն է տալիս ինքնուրույնաբար ընկալելու բնա­գիրը, իմաստավորելու այն. առաջին տպավորությամբ դատողություններ անելու դեպ­քում երեխաները ձեռք կբերեն ստեղծագործությունն ինքնուրույն, ազատ վերլուծելու, համադրելու, հակադրելու կարողություններ։ Հարկավոր է նաև բնագիրը դիտարկելու պահին երեխաների ուշադրութունը հրավիրել հեղինակի մտահղացումների, ստեղծա­գոր­ծության կառուցվածքի, լեզվաոճական առանձնահատկությունների վրա։

Աշխատանքի արդյունավետության համար ուսուցման հետագա փուլերում շահե­կան է, որ յուրաքանչյուր աշակերտ աշխատի սեփական, անհատական պատրաստի տեքստի վրա, իսկ հետո նոր ընդհանուր աշխատանքի միջոցով կարելի է քննարկել ստացված արդյունքը։ Ընդ որում՝ կարևոր է, որ որքան հնարավոր է, շատ աշակերտ մասնակցի քննարկմանը։

Փոխադրության բնագիրը պետք է վերլուծել թե՛ բովանդակային, թե՛ կառուց­ված­քային և թե՛ բառապաշարային իմաստով։ Որպեսզի այն արդյունավետ լինի և նպատա­կային, բազմաթիվ առաջադրանքների կատարման կարիք չկա, ավելի լավ է ընտրել դասարանի առանձնահատկություններով պայմանավորված 1-2 վարժություն, որոնք անհրաժեշտ են երեխաների հետ այդ պահին աշխատելիս։ Այդ դեպքում աշակերտներն էլ կգիտակցեն իրենց կատարած աշխատանքի նպատակը, այսինքն՝ կհասկանան, թե ինչո՛ւ են կատարում տվյալ վարժությունը, որտե՛ղ է պետք գալու իրենց այն կարողու­թյունը, որը ձեռք են բերելու տվյալ վարժության կատարման արդյունքում։

Ընտրովի փոխադրությունը նման է ընտրովի կարդալուն և պատմելուն, եթե մայրենիի դասերին այս ուղղությամբ հաճախ է աշխատանք իրականացվում, ապա ընտ­րովի պատմելը բոլորովին դժվար չի լինում։ Երբ ընտրովի փոխադրության հատվածն ընտրում է ուսուցիչը, մեթոդական շղթան ունենում է հետևյալ տեսքը․

* Բնագրի ընթացքում ուսուցչի կամ աշակերտների կողմից:
* Բովանդակության վերլուծություն:
* Փոխադրվելիք հատվածի ընտրություն:
* Ընտրված հատվածի վերլուծություն, հենակետային բառերի ընտրություն և դի­տար­կում:
* Նյութի բովանդակության վերարտադրում հենակետայի բառերի օգնությամբ:
* Ընտրված հատվածի վերնագրում:
* Բնագրի կիրառում:
* Ինքնաստուգում:
* Գրավորների հանձնում:

4․**Ստեղծագործական են** այն փոխադրու­թյունները, որոնց դեպքում բնագիրը վերարտադրվում է գործող անձերից մեկի անունից, ինչպես նաև պատմողի դեմքի փո­փոխումով։ Նյութը կարելի է վերարտադրել նաև որպես դեպքին մասնակից կամ ակա­նատես։ միջին դասարաններում նպատակահարմար է ստեղծագործական լրացումներով կամ փոփոխություններով փոխադրությունները որոշ նախապատրաստական աշխա­տան­քից հետո նաև հանձնարարել իբրև տնային աշխատանք։

**Հայտորոշիչ աշխատանքի տվյալների վերլուծություն**

Մեր հետազոտական աշխատանքի շրջանակներում իրականացրել ենք փորձարարական աշխատանքներ, գրել ենք տարբեր փոխադրություներ։

Հետազոտությանը մասնակցել է 16 աշակերտ:

Հինգերորդ դասարանում անցկացրել ենք գրավորի դաս՝ փոխադրություն «Ագռավն ու աղավնիները» առակի շուրջ: Բնագրի շուրջ իրականացրել ենք փոխադրություն հետևյալ կերպ. նախքան փոխադրության բնագրին ծանոթանալը, նախապես զրուցելով ուսուցչի հետ՝ հասկացանք, որ խումբը հիմնականում դժվարություն ունի մտապահելու տեքստում ծավալվող իրադարձությունները: Այդ դժվարությունը հաղթահարելու նպատակով կերպարվեստի դասաժամին երեխաներին հանձնարարել ենք նկարել հետևյալ տեսարանները՝ տեսարան, որտեղ ագռավը սպիտակում է, ագռավը վիճում է աղավնիների բնում, աղավնիները վիճում են ագռավի հետ;

Այս աշխատանքը նպաստում է աշակերտների երևակայության, գունային զգացո-ղության, գույների միջոցով զգացմունքները թղթին հանձնելու կարողությունների զարգացմանը: Նկարելն աշակերտներին օգնում է զգալու շրջապատող աշխարհի ամբողջական գունային հմայքը, հարստացնում է նրանց հոգեպես, զարգացնում գեղագիտական ճաշակը, գեղեցիկը նկատելու, զգալու և գնահատելու ունակությունները:

Ուսուցման գործընթցում կարևոր տեղ ենք հատկացրել միջառարկայական զուգորդումներին, որոնք ուսուցման հաջողության անհրաժեշտ պայմաններն են:

Փոխադրությունը իրականացրել ենք հետևյալ մեթոդական քայլաշարով.

* բնագրի առաջին ընթերցում ուսուցչի կողմից՝ աշակերտների համար (երկու անգամ).

Կարևորել ենք ուսուցչի խոսքը, որը նրա գործունեության կարևորագույն նախադրյալն է: Փորձել ենք հնարավորինս տարբերվել հստակ արտասանությամբ, մտքերի արտահայտիչ շարադրմամբ:

Բնագրի ընթերցման ընթացքում սովորողների մեջ ոգևորության ալիք բարձրացավ, երբ կռահեցին, որ բնագրի բովանդակությունը անմիջական կապ ունի իրենց նկարած նկարների հետ:

* Իրականացրել ենք զրույց կամ հարցազրույց փոխադրվող բնագրի բովանդակության շուրջ. զրույցի, հարցազրույցի ժամանակ աշակերտներին դիմել ենք նախապես մշակված հարցերով և ունկնդրել նրանց պատասխանները, այսինքն՝ զրույցը իրականացրել ենք հարց ու պատասխանի միջոցով: Հարցերը կազմել ենք հնարավորինս հստակ, հակիրճ, որոնցում բացառել ենք անծանոթ բառերի գործածումը: Զրույցի ժամանակ բնագրի նախադասությունները չենք կրկնել, զրույցի միջոցով փորձել ենք պարզել, թե բնագիրն ամբողջությամբ երեխաները հասկացե՞լ են, նրա թեման, հիմնական միտքը ընկալե՞լ են:

Նախապես պատրաստել էինք սահիկաշար՝ փոխադրվող տեքստով և անհրաժեշտ բաղադրիչներով՝ իմաստի ընկալման փուլում սովորողների կողմից տեքստի հասկացումը նաև տեսողական զգայարանով խթանելու համար:

Սովորողները, տեսնելով փոխադրվող տեքստը, կարդալով և զուգահեռ լսելով այն, ավելի լավ մտապահեցին թե՛ բովանդակությունը, թե՛ ուղղագրական արժեք ունեցող բառերը, թե՛ տեքստում կիրառված լեզվական կառույցները:

Այնուհետև կատարեցինք քննարկում հետևյալ հարցերի շուրջ.



Այնուհետև անցկացրինք քննարկում բովանդակության վերաբերյալ՝ վեր հանելով տեքստի հիմնական գաղափարը, բացատրելով անհասկալի բառերը:

Աշակերտների կողմից ընթերցվեց բնագիրը, խմբային աշխատանքի շրջանակում միմյանց ներկայացրին տեքստի բովանդակությունը վերարտադրելով տեքստը և օգնելով իրար լրացնել բաց թողնված մասերը: Խմբային աշխատանքի ընթացքում այլևս չէր ցուցադրվում փոխադրության բնագիրը: Խմբային աշխատանքից հետո սովորողները գրավոր փոխադրեցին տեքստի բովանդակությունը:

Այսպիսով, այս և նմանատիպ շատ աշխատանքների միջոցով կարողացանք որոշ չափով հաղթահարել նախ՝ տեքստի բովանդակության ընկալումն ու մտապահումը, այնուհետև՝ վերարտադրումն ու գրավոր փոխադրումը:

Այնուհետև անցկացրինք քննարկում բովանդակության վերաբերյալ՝ վեր հանելով տեքստի հիմնական գաղափարը, բացատրելով անհասկալի բառերը:

Կապակցված խոսք կառուցելու գործում կարևորել ենք բառային աշխատանքի ճիշտ կազմակերպումը: Բառային աշխատանքն ունի իրականացման փուլեր՝ բառի բացատրում, հոմանիշների-հականիշների հայտնաբերում, խոսքի մեջ այդ բառերի գործածումը: Փոխադրության բնագրի շուրջ իրականացվող բառային աշխատանքն իրականացրել ենք մանրակրկիտ: Բացատրել ենք անծանոթ բառերը, նկարագրել այն, ասել այդ բառերի հոմանիշներն ու հականիշները: Բնագրում հանդիպում են նաև բառեր, որոնք աշակերտներին ծանոթ են նախկինում անցած ստեղծագոր-ծություններից, սակայն դեռևս ակտիվ բառապաշար չեն մտել: Նման բառերի հետ կատարել ենք այնպիսի աշխատանքներ, որ երեխաները դրանք կարողանան գործածել իրենց բանավոր և գրավոր խոսքում: Տարրական դասարաններում անծանոթ բառերի և բառակապակցությունների բացատրման արդյունավետ մեթոդներից աշխատանքում կիրառել ենք զննականության մեթոդը՝ ցուցադրելով զննական պարագաններ: Երբ երեխան տեսնում էր իրը, առարկան կամ երևույթը, իսկ հետո լսում նրա անունը, ապա բառը, կոնկրետ իմաստ ստանալով, պահպանվում էր երեխայի հիշողության մեջ: Բնագրի շուրջ աշխատանքում բառերի բացատրության ձևերից կիրառել ենք բառը նկարով բացատրելը: Երբ առարկան, իրը, կամ երևույթը հնարավոր չէր ցույց տալ, ցուցադրել ենք համապատասխան նկարը: Կիրառել ենք նաև բառերի բացատրման ամենատարածված ձևերից մեկը՝ բառը հոմանիշով փոխարինելը, երբ անծանոթ բառի փոխարեն գործածվում է երեխաներին ծանոթ բառը՝ հոմանիշը: Հոմանիշով փոխարինվել են սպիտակ, ճերմակ, բառերը: Համոզվելու համար, որ երեխաները արդյոք հասկացե՞լ են բառի նշանակությունը, նրանց հանձնարարել ենք բառը գործածել բառակապակցության, ապա՝ նախադասության մեջ.

***Ճերմակ-սպիտակ,***

***Ճերմակ աղավնիներ, սպիտակ աղավնիներ,***

***Ճերմակ աղավնիները ճախրում էին երկնքում;***

Սա երեխայի բառապաշարի, խոսքի հարստացման և զարգացման միջոց է, ինչպես նաև օգնում է մեզ որոշելու, արդյոք երեխանները բառիմաստը ճի՞շտ են հասկացել և կարո՞ղ են բառը տեղին գործածել:

Երեխայի կապակցված խոսքը զարգացնելու նպատակով, պետք է հասնել նրան, որ այդ բառերը երեխան գործածի խոսքում:

**Հենակետային բառերն ու բառակապակցություններն են՝** կերակրել, ագռավ, աղավնատուն, ճերմակել,կռկռալ, դուրս վռնդել, վերադարձ, առանց ընկերների մնալ, կտցահարել:

* Բոլոր աշակերտների մասնակցությամբ նախապես նկարած նկարների դասավորում գրատախտակին՝ ըստ գործողությունների և դեպքերի հաջորդականության (որպես փոխադրության բնագրի պլանի կետեր հանդես են գալիս նկարները):
* բնագրի (կոլեկտիվ) շարադրում ըստ դասավորված նկարների.
* նյութի գրավոր փոխադրում.

Վերջում մի քանի նախադասությամբ պատասխանել գրատախտակին գրված <<Ինչու՞ բնությունը տխրեց>> հարցին:

* Ինքնաստուգում,
* գրավորների հանձնում

***Դասի պլանավորում***

**Դասարան** - հինգերորդ

**Թեմա -** Ագռավն ու աղավնիները

**Դասի նպատակը.**

* + - Ձևավորել տեքստի բովանդակությունը տրամաբանական հաջորդականությամբ վերարտադրելու կարողությունը,
* Բանվոր և գրավոր խոսքում բառերը ճիշտ օգտագործելու, բառերը չկրկնելու կարողության ձևավորում,
  + - Զարգացնել խոսքը և ուղղագրական կանոների կիրառման
    - կարողությունները,
    - Սովորեցնել աշակերտներին ճիշտ վերնագրել տեքստի մասերը:

**Դասի կահավորում.**

* + - Սահիկահանդես «Ագռավն ու աղավնիները» փոխադրության տեքստով
    - ագռավի, աղավնիների պատկերներով նկարներ
    - քարտեր բառային աշխատանքի համար Դասի ընթացքը՝

### **Խթանման փուլ**

I քայլ - Կռահել հանելուկը:

Ո՞ր թռչունն է մեզ հին ընկեր, Նամակատար, նամակաբեր, Նշանն է խաղաղության, Բարեկամն է ողջ մարդկության:

(աղավնի)

Ո՞ր թռչունն է՝ սև, կռկռան, Հագին ունի սև պատմուճան, Բույն է հյուսում ծառի ճյուղին, Ու կռավում ամբողջ տարին:

(ագռավ) IIքայլ – Ցուցադրել նկարները և հարցնել.

Ի՞նչ գիտեք աղավնու և ագռավի մասին:

III քայլ – Աշակերտները կազմում են ոչ ծավալուն պատմվածք ագռավի և աղավնու մասին:

### **Իմաստի ընկալման փուլ**

1. **քայլ – Ցուցադել սահիկահանդեսը**

Ագռավն ու աղավնիները

Աղավնիներին լավ են կերակրում. «Երևի աղավնիները սպիտակ են, դրա համար են նրանց լավ կերակրում», - մտածեց ագռավը: Նա որոշեց սպիտակել: Ագռավը սպիտակեց և գնաց աղավնատուն: Աղավնիները սկզբում կարծեցին, որ ագռավն իրենց նման աղավնի է, ներս թողեցին: Բայց ագռավն իրեն չզսպեց և ագռավի պես կռավեց: Այն ժամանակ աղավնիներն սկսեցին ագառվին կտցահարել և բնից դուրս վռնդեցին: Ագռավը վերադարձավ իր ընկերների մոտ, բայց նրանք էլ վախեցան, որովհետև նա սպիտակ էր, և վռնդեցին: Ագռավը մնաց առանց ընկեր:

1. քայլ – Զրույց տեքստի բովանդակություն շուրջ:
   * Ինչի՞ մասին էր այս տեքստը:
   * Կարդացե՛ք գրատախտակին գրված հարցերը տեքստում գտե՛ք դրանց պատասխանները:
2. 
3. քայլ – Հարցաշարի կազմում և քննարկում
4. 
5. քայլ – բառային աշխատանք

Լրացնել գրատախտակին գրված բառերում բաց թողած տառերը:

Ագ...ավ, կ...կ...ալ, դուրս վ...նդել, վերադար..., առան... ընկերների մնալ:

1. քայլ - Հիշել ուրիշի ուղղակի խոսքի գրության ձևերը:
   * Ի՞նչպիսի ուղղակի խոսք կա տեքստ մեջ:
   * Ի՞նչպես կգրեք այս նախադասությունը:

Աղավնիներին լավ են կերակրում. «Երևի աղավնիները սպիտակ են, դրա համար են նրանց լավ կերակրում», - մտածեց ագռավը:

* + Ի՞նչու է ագառվի խոսքը գրված չակերտների մեջ:

VI քայլ - ֆիզկուլտդադար՝ Ձնագնդի

Ֆիզկուլտ դադարից հետո սկսեցինք շարադրել մտքերը թղթի վրա, այնուհետև կատարեցինք ինքնաստուգում, աշակերտները փոխադրություններն արտագրեցին տետրերի մեջ: Վերջում ՝ տետրերի հանձնում:

Մենք որոշել էինք թվանշանային գնահատում չկատարել, այդ նպատակով մշակել ենք աշակերտների փոխադրություն գրելու կարողությունները ձևավորող գնահատման համակարգ, որոշակի բնութագրիչներով ՝ բարձր, միջին, ցածր:

|  |  |
| --- | --- |
| Բարձր  (9-10) | Համապատասխան ներկայացնել բնագրի բովանդակությունը, կետադրական և ուղագրական սխալներ չկատարել, ճիշտ շարադասությամբ ձևակերպել նախադասություններ, բառերը ընտրել ճիշտ և օգտագործել տեղին: |
| Միջին  (7-8) | Համապատասխան ներկայացնել բնագրի բովանդակությունը, կետադրական և ուղղագրական սխալներ չկատարել: |
| Ցածր  (4-6) | Բառերի ճիշտ ընտրություն և տեղին օգտագործում; |

Առաջադրանքի ստուգումից հետո պարզ դարձավ, որ փոխադրության արդյունքները դրական չեն, նրանց կապակցված խոսքն այդքան էլ զարգացած չէր; Կարող ենք նշել նաև, երեխաներն այնքան էլ լավ չէին յուրացրել տեքստը: Արդյունքները ներկայացնենք տրամագրի տեսքով:

Ինչպես ցույց են տալիս տոկոսային ցուցանիշները, քիչ են բարձր և միջին գնահատված աշակերտները, արդյունքում ավելի շատ են ցածր գնահատված աշակերտները: Այդ արդյունքներից կարող ենք եզրակացնել, որ թեև 5-րդ դասարանի մայրենիի առարկայական ծրագրով նախատեսված է, որ պետք է սովորողները կարողանան բանավոր և գրավոր ճիշտ արտահայտվել` պահպանելով ուղղախոսական, ուղղագրական և քերականական տարրական կանոնները:

**Մեր վարած դասերից մեկի վերլուծությունը**

Մեր հետազոտական աշխատանքի շրջանակներում իրականացրել ենք փորձարարական տարբեր դասեր, տարատեսակ աշխատանքներ և այլն։ Ներկայացնենք այդ դասերից մեկը: Հետազոտոթյանը մասնակցել է 16 աշակերտ:

Հինգերորդ դասարանում մայրենիի դասաժամին իրականացրել ենք գրավոր աշխատանք՝ փոխադրություն (բնագրին հարազատ կամ մանրաման)։ Մեր նպատակն էր փոխադրության միջոցով զարգացնել կրտսեր դպրոցականների կապակցված խոսքը։

Փոխադրության նյութի վերնագիրն էր «Անհնազանդ ճուտիկը»։ Բնագիրը ընտրել էինք փոխադրությունների, շարադրությունների հեղինակային ձեռնարկից, որը նախա­տես­ված է տարրական և միջին դպրոցի համար:

**Դասի նպատակներն էին․**

**Ուսուցողական՝** Ամրակայել բնագրում զետեղված լեզվական հասկացությունները, ուղղագրական արժեք ներկայացնող բառերը:

**Զարգացնող՝** Մտածողության, ուշադրության, խոսքի զարգացում:

**Դաստիարակչական՝** Ձևավորել արժեհամակարգ՝ գնահատել բարի և չար արարքները: **Դասի մեթոդը՝** Հարց ու պատասխան, Զրույց։

Դասը վարել ենք **ԽԻԿ** համակարգով։

**Խթանման փուլում** նախապատրաստական աշխատանք, համառոտ զրույց վարեցինք։ Ներկայացրինք փոխադրության վերնագիրը (Անհնազանդ ճուտիկը): Փոքրիկ զրույց վարեցինք վերնագրի մասին (Ի՞նչ եք կարծում, ի՞նչ է նշանակում անհնազանդ): Այնուհետև 2 անգամ ընթերցինք բնագիրը:

**Անհնազանդ ճուտիկը**

*Հավը ճուտիներին առավ և գնաց քուջուջ անելու: Հանկարծ օդի մեջ երևաց ագռավը: Թուխսը, հենց որ տեսավ ագռավին, ծղրտաց:*

*Ճուտիկները հասկացան, որ վտանգ կա, վազեցին, մտան մոր թևերի տակ:*

*Բայց մի ճուտիկ չուզեց լսել մայրիկին: Ագռավը հարձակվեց, կտուցն առավ անհնա­զանդ ճուտիկին և բարձրացավ օդ:*

**Իմաստավորման փուլում** վարեցինք զրույց ընթերցած բնագրի շուրջ. /Ինչի՞ մասին էր ընթերցածը: (Անհնազանդ ճուտիկի) Ինչի՞ց երևաց, որ ճուտիկը անհնազանդ էր: (Քանի որ ճուտիկը չլսեց մայրիկին) Իսկ ի՞նչ պատահեց ճուտիկի հետ/: Այնուհետև Փոխադրության պլանի կազմեցինք։ Բնագիրը ընթերցեցինք հատված առ հատված, և երեխաները մեր օգնությամբ վերնագրեցին յուրաքանչյուր հատվածը:

Հարցաշար

1. Հավն ու իր ճուտիկները:
2. Ագռավի հանկարծակի հայտնվելը:
3. Ճտերը պաշտպանվեցին:
4. Չարաճճի ճուտիկի վերջը:

Այնուհետև կատարեցիքն բառային աշխատանք.

* Հենակետային բառեր և բառակապակցություններ՝ հավ, ճուտիկներ, քու­ջուջ, ագռավ, օդ, ծղրտալ, հասկանալ, վտանգ, մոր թևեր, անհնազանդ ճուտ, օդ բարձրանալ:
* Անծանոթ բառերի բացատրություն.

ծղրտալ-ճիչ արձակել,

անհնազանդ-չենթարկվող:

Բառային աշխատանքից հետո մեկ աշակերտ բանավոր վերարտադրեց բնագիրը: Այնուհետև սկսեցին փոխադրել բնագիրը:

**Կշռադատման փուլում** կատարեցինք՝

* Ֆիզկուլտ դադար (Անձրև խաղ)
* Գրածի ինքնաստուգում,
* Տետրերի հավաքում։

Դասարանում կար աշակերտ, ով դժվարանում էր գրա­վոր շարադրել, քանի որ ուներ գրելու հետ կապված խնդիր, որը պայմանավոր­ված էր նրա դանդաղաշար­ժու­թյամբ և դժվար կողմնորոշվելով: Սակայն նա հեշտությամբ կարողանում էր բնագիրը բանավոր վերարտադրել: Ստուգելով աշակերտ­ների գրավոր աշխատանքները՝ պարզ­եցինք, որ անգամ այդ աշակերտն այս անգամ բավականին լավ էր շարադրել իր մտքերը, ինչը շատ ուրախալի էր մեզ համար։ Աշակերտների մեծ մասը փոխադրություն գրելիս պահպանել էին դեպքերի ճիշտ հաջորդականու­թյունը, ուշադրություն էին դարձրել կետադրական նշանների ճիշտ կիրառությանը: Հիմնա­կանում դժվարություն էր առաջացել գրատախտակից պլանի հարցաշարի և հենակետային բառերի արտագրու­թյունը և ուղղագրական արժեք ներկայացնող բառերի գրությունը:

Աշակետներից 51%-ը թույլ էին տվել ուղղագրական սխալներ, 64%-ը ( կետադրական սխալներ 22%-ը դիպաշարի շարադրման տրամաբանության խախտում, 56%-ը ընտրովի չէին կատարել 44%, ընտրովի էին կատարել 23%-ը, դեմքերը ճիշտ չէին գրել, 16%-ը ՝ ժամանակաձևերը խառնել էին:

%

51

57

%

%

22

%

56

%

44

%

23

16

%

%

0

10

%

20

%

30

%

%

40

%

50

60

%

§

**Անհնազանդ ճուտիկը**

¦

**(**

**Ընտրովի**

**փոխադրություն**

**)**

Ուղղագրական

Կետադրական

Դիպաշարի

շարադրման

տրամաբանության

խախտում

,

Ընտրովի

չէին

կատարել

Ընտրովի

էին

կատարել

Դեմքերը

ճիշտ

չէին

գրել

Ժամանակաձևերը

խառնել

էին

Ամփոփելով հետազոտության ընթացքում իրականացրած մեր աշխատանքները հինգերորդ դասարանում՝ կարող ենք ընդհանրացնել տվյալները և նշել, որ մենք հասանք մեր առջև դրված նպատակին, քանի որ մեր այս վերջին դասի ընթացքում արդեն իսկ գրանցվեց դրական տեղաշարժ․ գիտելիքների բարձր մակարդակ 50%, միջին մակարդակ 30%, ցածր մակարդակ 20%։ Հայտորոշիչի տվյալներով ունեին հետևյալ պատկերը՝ գիտելիքների բարձր մակարդակ 40%, միջին մակարդակ 20%, ցածր մակարդակ 40%։ Կարծում ենք՝ արդյունքն արդեն ակնհայտ է։

**ԵԶՐԱԿԱՑՈՒԹՅՈՒՆՆԵՐ**

Ամփոփելով մեր ավարտական աշխատանքի շրջանակներում իրականացրած հետազոտության արդյունքները՝ եկանք հետևյալ եզրահանգումներին:

1. Չնայած հիմնախնդրի վերաբերյալ գրականության առկայությանը, այնուամենայնիվ կրտսեր դպրոցականների փոխադրությունների միջոցով կապակցված գրավոր խոսքի զարգացման հիմնահարցը բարելավման կարիք ունի։
2. Կրտսեր դպրոցականների կապակցված խոսքի զարգացման հիմնահարցը կարևորվում է ՀՀ կրթական չափորոշիչում և մայրենիի առարկայական ծրագրում, սակայն փոխադրությունների միջոցով կապակցված գրավոր խոսքի զարգացմանը նվիրված պահանջը բարելավման կարիք ունի։
3. Իրականացնելով դասալսումներ, ուսուցիչների հետ զրույցներ, վերջիններիս շրջանում հարցախույզ, ինչպես նաև իրականացնելով փորձարարական տարբեր դասեր, հայտորոշիչ առաջադրանք և վերլուծելով կատարված աշխատանքների արդյունքները՝ մշակեցինք մեթոդական ցուցումները, որոնք, կարծում ենք, կարող են նպաստել փոխադրությունների միջոցով կապակցված գրավոր խոսքի զարգացմանը։

**ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ**

1. Աբովյան Խ., Երկերի լիակատար ժողովածու, Երևան, 1950:

Ամիրջանյան Յու., Սահակյան Ա., Մանկավարժություն, Երևան, 2005:

Բահաթրյան Ա., Քերականություն աշխարհիկ լեզվի, Թիֆլիս, 1878:

Գյուլամիրյան Ջ., Մայրենիի տարրական ուսուցման մեթոդիկա, Երևան, «Զան­գակ», 2015:

Գյուլամիրյան Ջ., Արտագրությունների, թելադրությունների, փոխադրություն­նե­րի, շարադրությունների ձեռնարկ տարրական դպրոցի համար, Երևան, 2009:

Գյուլամիրյան Ջ․, Արտագրությունների, թելադրությունների, փոխադրություն­նե­րի, շարադրությունների ձեռնարկ, «Զանգակ», Երևան, 2016:

Էդիլյան Գ., Հայոց լեզվի մեթոդիկա, Թիֆլիս, 1923:

Թորոսյան Կ., Սարգսյան Վ., Խաչատրյան Հ., Մայրենի 2-4: Ուսուցչի ձեռնարկ, 2007:

Խարազյան Ռ., Աշակերտների բառապաշարի հարստացումը տարրական դասա­րան­ներում, Երևան, «Ասողիկ», 2003:

Հակոբյան Գ., Արնաուդյան Ա., Սիմոնյան Մ., Պետրոսյան Ա., Մեթոդական ուղե­ցույց, Ուսուցումը երկրորդ դասարանում, Երևան, 1996:

Նալչաջյան Ա., Հոգեբանության հիմունքներ, Երևան, 1997:

Տեր-Գրիգորյան Ա., Հայոց լեզվի մեթոդիկա, «Լույս», Երևան, 1980:

1. Ա. Տեր-Գրիգորյան, Ա. Քյուրքչյան, Նյութեր գրավոր աշխատանքների համար, «Լույս», Երևան, 1974: [↑](#footnote-ref-1)
2. Ա․ Տեր-Գրիգորյան, Հայոց լեզվի մեթոդիկա, «Լույս» Երևան, 1980: [↑](#footnote-ref-2)
3. Ա․ Տեր-Գրիգորյան, Հայոց լեզվի մեթոդիկա, էջ 446: [↑](#footnote-ref-3)
4. Ա․ Տեր-Գրիգորյան, Հայոց լեզվի մեթոդիկա, էջ 467: [↑](#footnote-ref-4)
5. Ջ. Գյուլամիրյան, Մայրենիի տարրական ուսուցման մեթոդիկա, «Զանգակ» Երևան, 2015, էջ 295: [↑](#footnote-ref-5)
6. Ջ․ Գյուլամիրյան, Մայրենիի տարրական ուսուցման մեթոդիկա, էջ 296-297: [↑](#footnote-ref-6)